CELEX: 62021CN0752
Language: fi
Date: 2021-12-07 00:00:00
Title: Asia C-752/21: Ennakkoratkaisupyyntö, jonka Administrativen sad – Haskovo (Bulgaria) on esittänyt 7.12.2021 – JP EOOD v. Otdel ”Mitnichesko razsledvane i razuznavane” v Teritorialna direktsia ”Mitnitsa Burgas”

7.3.2022   
            
            
               FI
            
            
               Euroopan unionin virallinen lehti
            
            
               C 109/15
            
         
      Ennakkoratkaisupyyntö, jonka Administrativen sad – Haskovo (Bulgaria) on esittänyt 7.12.2021 – JP EOOD v. Otdel ”Mitnichesko razsledvane i razuznavane” v Teritorialna direktsia ”Mitnitsa Burgas”
      (Asia C-752/21)
      (2022/C 109/22)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Administrativen sad – Haskovo (Bulgaria)
      
         Pääasian asianosaiset
      
      
         Valittaja: JP EOOD
      
         Vastapuoli: Otdel ”Mitnichesko razsledvane i razuznavane” v Teritorialna direktsia ”Mitnitsa Burgas”
      
         Ennakkoratkaisukysymykset
      
      
                  1)
               
               
                  Onko unionin tullikoodeksista 9.10.2013 annetun asetuksen (EU) N:o 952/2013 (1) 44 artiklan 1 kohtaa, luettuna yhdessä ihmisoikeuksien ja perusvapauksien suojaamiseksi tehdyn yleissopimuksen (jäljempänä Euroopan ihmisoikeussopimus) 13 artiklan ja Euroopan unionin perusoikeuskirjan (jäljempänä perusoikeuskirja) 47 artiklan kanssa, tulkittava siten, että hallinnollisista rikkomuksista ja seuraamuksista annetun lain (zakon za administrativnite narushenia i nakazania, jäljempänä ZANN) 59 §:n 2 momentin kaltainen kansallinen säännös, jonka mukaan niihin henkilöihin, joilla on oikeus hakea muutosta hallinnolliseen sakkopäätökseen, ei kuulu samalla päätöksellä valtiolle menetetyksi määrättyjen tavaroiden omistaja, jos hän ei ole syyllistynyt rangaistavaan tekoon, on kielletty?
               
            
                  2)
               
               
                  Onko asetuksen N:o 952/2013 22 artiklan 7 kohdan, luettuna yhdessä saman asetuksen 29 ja 44 artiklan, Euroopan ihmisoikeussopimuksen 13 artiklan ja perusoikeuskirjan 47 artiklan kanssa, säännöksiä tulkittava siten, että tullilain (zakon za mitnitsite, jäljempänä ZM) 232 §:n 1 momentin kaltainen säännös – jonka mukaan hallinnolliseen sakkopäätökseen, joka on osoitettu tuntemattomalle tekijälle, ei voida hakea muutosta – on kielletty, sikäli kuin tällä päätöksellä voidaan kansallisen oikeuden mukaan määrätä valtiolle menetetyksi omaisuutta, joka kuuluu kolmannelle osapuolelle, joka ei ole osapuolena hallinnollisessa rikkomusmenettelyssä?
               
            
                  3)
               
               
                  Onko 24.2.2005 tehdyn neuvoston puitepäätöksen 2005/212/YOS (2) 4 artiklaa, luettuna yhdessä perusoikeuskirjan 47 artiklan kanssa, tulkittava per argumentum a fortiori siten, että sitä voidaan soveltaa myös silloin, kun teko ei ole rikos, ja siten, että kiellettyjä ovat kansalliset säännökset, joissa ZANN:n 59 §:n 2 momentin tapaan suljetaan valtiolle menetetyksi määrätyn omaisuuden omistajat niiden henkilöiden ulkopuolelle, joilla on muutoksenhakuoikeus, tai joissa ZM:n 232 §:n tapaan nimenomaisesti säädetään, että päätökseen, jolla kansallisen oikeuden mukaan voidaan määrätä valtiolle menetetyksi sellaisen kolmannen osapuolen omaisuutta, joka ei ole osapuolena hallinnollisessa rikkomusmenettelyssä, ei voida hakea muutosta?
               
            
         (1)  Unionin tullikoodeksista 9.10.2013 annettu Euroopan parlamentin ja neuvoston asetus (EU) N:o 952/2013 (EUVL 2013, L 269, s. 1).
      
         (2)  Rikoksen tuottaman hyödyn ja rikoksella saadun omaisuuden sekä rikoksentekovälineiden menetetyksi tuomitsemisesta 24.2.2005 tehty neuvoston puitepäätös 2005/212/YOS (EUVL 2005, L 68, s. 49).